Namat Abdullah

Dato' Namat Abdullah (30 Mac 1946 – 17 Disember 2020) adalah seorang pemain bola sepak Malaysia.Malaysia - Munich 1972 - FIFA.com

Gambaran kerjaya
Beliau dilahirkan di Butterworth, Pulau Pinang.Namat Abdullah-Worldfootball.net 

Namat bermain sebagai penyerang ketika membantu Pulau Pinang memenangi Piala Burnley pada 1965 sebelum bermain sebagai bek kanan. 

Beliau telah bermain untuk pasukan kebangsaan negara sebanyak 115 kali.  

Dia telah bermain untuk Malaysia dalam Sukan Olimpik di Munich 1972 dan di perlawanan Kelayakan Piala Dunia 1974.Abdullah NAMAT - FIFA.com at Wayback Machine Di Sukan Olimpik Munich beliau mengakui pemain Jerman Barat, Uli Hoeness, adalah pemain lawan yang paling beliau ingati sepanjang temasya tersebut. Pemain tersebut sungguh lincah menyebabkan beliau susah hendak mengawalnya. Namat telah berganding dengan Soh Chin Aun untuk mengawal pertahanan Malaysia. 

Pada tahun 1974, beliau telah mengetuai  pasukan Pulau Pinang yang memenangi Piala Malaysia.Penang was once a feared football force. New Straits Times. Archived from the original on 28 May 2012. Retrieved 27 January 2022. Selain itu, pada 1976, beliau turut membantu Pulau Pinang memenangi kejohanan antarabangsa Piala Emas Aga Khan yang diadakan di Dhaka.Aga Khan Gold Cup 

Pada 11 Mei 1975, Namat juga merupakan sebahagian daripada Pilihan Malaysia yang menentang Arsenal FC dalam perlawanan persahabatan yang dimana pasukannya menang 2-0 di Stadium Merdeka.

Kehidupan peribadi
Shaharuddin Abdullah, saudaranya juga bermain untuk Pulau Pinang FA dan Pasukan bola sepak kebangsaan Malaysia.

Namat adalah bekas Sub-Inspektor di Jabatan Penjara Malaysia.Football legend Namat Abdullah dies - Astro Awani

Kematian
Allahyarham meninggal dunia di kediaman menantunya di Taiping, Perak, Malaysia pada usia 74 tahun selepas lama bertarung dengan kanser usus pada jam 5.30 petang pada 17 Disember 2020.  Jenazahnya dibawa ke kediamannya di Taman Peruda, Sungai Petani pada hari yang sama dan pengebumiannya telah diadakan pada jam 9 malam keesokan harinya pada 18 Disember 2020.

Kepujian
 1964/65, 1966 : Menang Piala Burnley (Pulau Pinang)
 1966, 1968, 1969 : Menang Piala Emas Raja-Raja 
 1970, 1971 : Menang Piala FAM
 1972 : Bemain di Sukan Olimpik 1972, Menang Piala Raja Thailand
 1973 : Menang Piala FAM dan Pestabola Merdeka
 1974 : Menang pingat Gangsa di Sukan Asia Tehran 1974, Menang Pestabola Merdeka, Menang Piala Malaysia
 1976 : Menang Piala Emas Aga Khan di Bangladesh
 2004 : Olympic Council of Malaysia Hall of Fame - 1972 Summer Olympics football team
 2020 : Goal.com The best Malaysia XI of all time
 2022 : IFFHS Men’s All Time Malaysia Dream Team

Anugerah

 80px Ahli Mangku Negara (AMN) (1975)

 80px Darjah Setia Pangkuan Negeri (DSPN) - Dato' (2011)
Rujukan

Pautan luar
 at Sports Council, Prison Department of Malaysia

Kategori:Kelahiran 1946
Kategori:Pemain bola sepak Malaysia
Kategori:Orang hidup
Kategori:Orang dari Pulau Pinang